b"\n_START_ARTICLE_\nArmando Guebuza\n_START_PARAGRAPH_\nArmando Em\xc3\xadlio Guebuza (f\xc3\xb8dt 20. januar 1943) er en politiker fra Mozambique, der var Mozambiques pr\xc3\xa6sident fra 2005 til 2015. Han var FRELIMO's kandidat i valget i december 2004, som han vandt med 63,7% af stemmerne. Han blev taget i ed 2. februar 2005. Internationale observat\xc3\xb8rer i valget kritiserede det faktum at den nationale valgkommition (CNE) ikke klarede at gennemf\xc3\xb8re et retf\xc3\xa6rdigt og oversigtligt valg. De n\xc3\xa6vnene en r\xc3\xa6kke mangler ved valgautoriteterne som det styrende parti FRELIMO trak nytte af._NEWLINE_Guebuza er et tidligere medlem af partiets politibureau og tjente i en kort periode som del af det ti medlemmer store kollektive statsoverhoved efter Samora Machels uventede d\xc3\xb8dsfald i 1986._NEWLINE_Guebuza blev f\xc3\xb8dt i det nordlige Mozambique. Han sluttede sig til FRELIMO i en alder af 20 \xc3\xa5r, kort tid efter at det startede Mozambiques uafh\xc3\xa6ngighedskrig mod Portugal. Inden uafh\xc3\xa6ngigheden blev opn\xc3\xa5et i 1975, var Guebuza blevet en vigtig general og leder i FRELIMO. Han blev indenrigsminister i Machel-regeringen og gav ordre om at tvinge portugisiske indbyggere til at forlade landet inden 24 timer, kendt som 24 20-ordren p\xc3\xa5 grund af, at indbyggerne blev begr\xc3\xa6nset til at tage med sig 20 kg med bagage. I l\xc3\xb8bet af 1980'erne udviklede Guebuza et upopul\xc3\xa6rt program kendt som operation produktion hvor arbejdsl\xc3\xb8se mennesker fra de urbane omr\xc3\xa5derne blev flyttet til de nordlige delene af landet. Efter Machels d\xc3\xb8d i et flystyrt i Sydafrika, blev han del af en komit\xc3\xa9 som efterforskede omst\xc3\xa6ndighederne omkring styrtet, men som ikke fandt en endelig konklusion. Han repr\xc3\xa6senterede FRELIMO i fredsforhandlingene med RENAMO-guerillaen, som f\xc3\xb8rte til fredsaftalen i Rom, som blev underskrevet i 1994._NEWLINE_Efter Joaquim Chissanos socialistiske \xc3\xb8konomiske politik blev opgivet, som f\xc3\xb8rte til privatisering af statsselskaber, blev Guebuza en vellykket og rig forretningsmand, s\xc3\xa6rligt indenfor byggebranchen, eksport og fiskeindustrien._NEWLINE_Han blev valgt som FRELIMO's pr\xc3\xa6sidentkandidat i 2002 efter en h\xc3\xa5rd intern kamp i partiet. Han blev generalsekret\xc3\xa6r i partiet samme \xc3\xa5r."